Q=0	C=0	SS=0	LS=0	PS=0	DC=0	LC=0	SD=0	BS=0	G0=7	G1=5	G2=3	DLID=kaa_Latn	BODY=Ashý ajal qushtyra jazdady\n541 retkórsetildi О́zgertý\nQulaq estise de kóz kórmegen oqıǵalar karantındik rejim ýaqytynda da bolyp jatyr. Soltústik Qazaqstan oblysyndaǵy Ýálıhanov aýdanynyń 1967 jyly týǵan bir turǵyny keshe úı-ishindegi janjaldyń saldarynan týǵan ashýdan ústeldiń ústinde jatqan báki men ottyqty jutyp qoıypty...\nAýdandyq aýrýhanaǵa jetkizilgen ony Qyzyljarǵa aparý uzaq ýaqyt alatyndyqtan oblystyq aýrýhananyń hırýrg mamandary sanıtarlyq avıasııamen ushyp baryp, aýdandyq aýrýhanada ota jasaǵan. Bárin uıymdastyryp, otany jasaǵan aýrýhananyń kópsalaly ortalyǵynyń jetekshisi hırýrg Rýslan Ábetov. Sátti jasalǵan ota barysynda naýqastyń qarnynan báki men ottyq alynyp, oryny tigilgen. Qazir onyń jaǵdaıy qalypty. Alǵashynda eshkimmen sóılespegen ol qazir psıhologııalyq stressten arylyp, tilge kelgen.\n«Azamattyń psıhıkalyq aýytqýlyǵy joqtyǵy, eshqandaı dıspanserde esepte turmaıtyndyǵy da anyqtaldy. Oqys áreketke úı ishindegi janjal ǵana sebep bolǵan degen alǵashqy qorytyndy shyǵarylǵan», deıdi oblystyq densaýlyq saqtaý basqarmasynyń baspasóz qyzmeti.\nSóıtip, aıdyń kúni amanynda oqystan kelip qalǵan ajaldan bir azamat áýpirimmen aman qaldy.